text: Ny rocker-gruppe i Horsens
  10 oktober 2013 kl. 14.19
  Horsens har fået en ny rockergruppe i byen. Gruppen går under navnet Mexican Teamwork Horsens og fungerer som støttegruppe for den lokale Bandidos-afdeling.
  Støttegruppen er forholdsvis ny i Danmark, og det er den tidligere Hells Angels-rocker, Brian Sandberg, der ifølge Horsens Folkeblad er med til at rekruttere unge til Mexican Teamwork.
  Gruppen holder til i Bandidos-rockerborgen på Vejlevej og har været i Horsens nogle måneder.
  